open-index/open-wikipedia-markdown huggingface dataset:
Ismael Chafee

**Ismael Chafée Saralegi**, pilota arloan **Chafee** deituraz ezaguna, (Irurtzun, Nafarroa Garaia, 1978ko azaroaren 2a) esku huskako pilotari profesional ohia da. Aurrelari jokatzen zuen, lehendabizi Aspe enpresarekin 1999tik 2007ra, eta ondoren Asegarcerekin 2010eraino. Estatistika ofizialen arabera, 1,83 m luze da, eta 83 kg pisatzen zuen. Profesionaletako estreinako partida 1999ko maiatzaren 7an jokatu zuen, Irurtzungo pilotalekuan; azkena, berriz, 2010eko maiatzaren 8an, Iruñeko Labrit pilotalekuan. Garfe enpresarekin jokatu zuen geroztik.

## Erreferentziak 
## Kanpo estekak 
Enpresako fitxa
Deribatu taula

Kalkulu diferentzialean egiten den eragiketarik ohikoenetarikoa da funtzio baten deribatua aurkitzea. Taula honen laguntzaz esker edozein funtzio elementalen deribatua kalkula daiteke. Esan beharra dago, taulako *f* eta *g* funtzioak deribagarriak eta *c* zenbaki errealak direla suposatuko dela.

## Funtzio orokorren deribaziorako arauak 
;Diferentzialaren linealtasuna
:\left({cf}\right)' = cf'
:\left({f + g}\right)' = f' + g'
:\left({f - g}\right)' = f' - g'

;Biderkaduraren deribatua
:\left({fg}\right)' = f'g + fg'

;Zatiduraren deribatua
:\left({f \over g}\right)' = {f'g - fg' \over g^2}, \qquad g \ne 0

;Funtzio potentzialaren deribatua
:(f^g)' = \left(e^{g\ln f}\right)' = f^g\left(f'{g \over f} + g'\ln f\right),\qquad f>0

;Funtzio konposatuaren edo katearen erregela
:(f \circ g)' = (f' \circ g)g'

;Logaritmoaren deribatua
:f' = (\ln f)'f, \qquad f>0

## Funtzio sinpleen deribatuak 
:{d \over dx} c = 0

:{d \over dx} x = 1

:{d \over dx} cx = c

:{d \over dx} |x| = {|x| \over x} = \sgn x,\qquad x \ne 0

:{d \over dx} x^c = cx^{c-1} \qquad \mbox{where both } x^c \mbox{ and } cx^{c-1} \mbox { are defined}

:{d \over dx} \left({1 \over x}\right) = {d \over dx} \left(x^{-1}\right) = -x^{-2} = -{1 \over x^2}

:{d \over dx} \left({1 \over x^c}\right) = {d \over dx} \left(x^{-c}\right) = -{c \over x^{c+1}}

:{d \over dx} \sqrt{x} = {d \over dx} x^{1\over 2} = {1 \over 2} x^{-{1\over 2}}  = {1 \over 2 \sqrt{x}}, \qquad x > 0

## Funtzio esponentzial eta logaritmikoen deribatuak 
:{d \over dx} c^x = {c^x \ln c},\qquad c > 0

:{d \over dx} e^x = e^x

:{d \over dx} \log_c x = {1 \over x \ln c},\qquad c > 0, c \ne 1

:{d \over dx} \ln x = {1 \over x},\qquad x > 0

:{d \over dx} \ln |x| = {1 \over x}

:{d \over dx} x^x = x^x(1+\ln x)

## Funtzio trigonometrikoen deribatuak 
:{d \over dx} \sin x = \cos x

:{d \over dx} \cos x = -\sin x

:{d \over dx} \tan x = \sec^2 x = { 1 \over \cos^2 x}

:{d \over dx} \sec x = \tan x \sec x

:{d \over dx} \cot x = -\csc^2 x = { -1 \over \sin^2 x}

:{d \over dx} \csc x = -\csc x \cot x

:{d \over dx} \arcsin x = { 1 \over \sqrt{1 - x^2}}

:{d \over dx} \arccos x = {-1 \over \sqrt{1 - x^2}}

:{d \over dx} \arctan x = { 1 \over 1 + x^2}

:{d \over dx} \arcsec x = { 1 \over |x|\sqrt{x^2 - 1}}

:{d \over dx} \arccot x = {-1 \over 1 + x^2}

:{d \over dx} \arccsc x = {-1 \over |x|\sqrt{x^2 - 1}}

## Funtzio hiperbolikoen deribatuak 
:{d \over dx} \sinh x = \cosh x

:{d \over dx} \cosh x = \sinh x

:{d \over dx} \tanh x = \operatorname{sech}^2\,x

:{d \over dx}\,\operatorname{sech}\,x = - \tanh x\,\operatorname{sech}\,x

:{d \over dx}\,\operatorname{coth}\,x = -\,\operatorname{csch}^2\,x

:{d \over dx}\,\operatorname{csch}\,x = -\,\operatorname{coth}\,x\,\operatorname{csch}\,x

:{d \over dx}\,\operatorname{arcsinh}\,x = { 1 \over \sqrt{x^2 + 1}}

:{d \over dx}\,\operatorname{arccosh}\,x = { 1 \over \sqrt{x^2 - 1}}

:{d \over dx}\,\operatorname{arctanh}\,x = { 1 \over 1 - x^2}

:{d \over dx}\,\operatorname{arcsech}\,x = { -1 \over x\sqrt{1 - x^2}}

:{d \over dx}\,\operatorname{arccoth}\,x = { 1 \over 1 - x^2}

:{d \over dx}\,\operatorname{arccsch}\,x = {-1 \over |x|\sqrt{1 + x^2}}
.
Hijacking

**Hijacking** (ingelesez bahiketa) konputagailu-sareen arloan zerbait lapurtzeko edo jabe (informazioa eskuarki) egiteko legez kanpoko teknika guztiei deitzen zaie.

Normalean informazioa lortzeko, martxan dagoen konexio batean, beste norbait zarela pentsarazi pasahitzen kontrola (kautotu) pasa gabe da **Hijacking**.

Garraio protokoloen mailan lan egiten du, beraz babes neurri komenigarriena, protokolo hauen zifratzea da.

## Hijacking erasoak batzuk 
:* IP hijacking: TCP/IP konexio baten bahiketa, Telnet saio batean esaterako.
:* Page hijacking: Web orri baten bahiketa. Erasotzaile batek web orri bati egiten dituen aldaketei deritze. Zerbitzariaren akats (Bug) edo webgunearen programazio akatsa erabiliz.
:* Reverse domain hijacking edo Domain hijacking: Domeinua lapurtzea
:* Session hijacking: Saioaz jabetzea
:* Browser hijacking: Nabigatzailea bahitzea. Spyware programak web nabigatzaileei egiten dizkien eragiketak dira, hala nola hasiera orria aldatzea, popups agerraraziz eta abar.
:* Modem hijacking: Modem bahiketa. ADSLa hedatu baino lehenago dialers programek Internet konexioa birkonfiguratzen edo berri bat sortzen zuten tarifa garestiko zenbakiei deituz.
:* Thread hijacking: Interneteko eztabaida foro bateko gai baten bahiketa. Nahita edo nahigabe norbaitek gaiaren eztabaidaren bilakaera aldatzen duenean gertatzen da.

## Ikus, gainera 
* Troyako zaldi
* Sniffing
* Password crack
* Spoofing
* Birus
* MAC
* ARP
* Router
* SSL
* Switch
* Segurtasun informatiko

## Kanpo estekak 
*  UEU-ren kurtsoa: Segurtasuna Aplikazio Informatikoetan 
*  Zientzia.net atariko artikulua: "Sare barneko marinelak... ala piratak?" 
*  Kriptopolis Webgunea
Alberto del Rey

**Alberto del Rey Gómez**, pilota arloan **Del Rey** deituraz ezaguna (Naiara, Errioxako Erkidegoa, 1981eko abuztuaren 25a) esku huskako pilotari profesionala da. Aurrelari jokatzen du, Aspe enpresarekin 2009ko abenduaren 31 arte, Frontisekin 2010eko otsailaz geroztik. Estatistika ofizialen arabera, 1,75 m luze da, eta 80&nbsp;kg pisatzen du. Profesionaletako estreinako partida 2000ko martxoaren 19n jokatu zuen, Naiarako pilotalekuan.

## Erreferentziak 
## Kanpo estekak 
Enpresako fitxa
Peio Martinez de Eulate

**Peio Martinez de Eulate Maestresalas**, pilota arloan **Eulate** deituraz ezaguna (Lizarra, Nafarroa Garaia, 1979ko abuztuaren 17a) esku huskako pilotari profesional ohia eta politikaria da.

Esku huska, atzelari jokatzen zuen, Aspe enpresarekin. Estatistika ofizialen arabera, 1,98 metro luze da, eta 99 kilo pisatzen zuen. Profesionaletako estreinako partida 2001eko martxoaren 2an jokatu zuen, Iruñeko Labrit pilotalekuan; eta azken agurreko partida, berriz, 2010eko abenduaren 5ean, Eibarko Astelena pilotalekuan. Bi aldiz parte hartu zuen binakako txapelketa nagusian, eta bietan txapeldun izan zen: Irujo aurrelariarekin batera 2006an, eta Xalarekin 2007an.

Politikari gisa, Bilduko zinegotzi izan zen Iruñeko Udalean 2011tik 2015eraino, alderdi horren Iruñeko Udalerako hautagaien zerrendan bigarren aurkeztu baitzen 2011ko hauteskundeetan.

## Kirol lorpenak 
* 2006: Esku Huskako Binakako Pilota Txapelketa Nagusian txapeldun.
* 2007: Esku Huskako Binakako Pilota Txapelketa Nagusian txapeldun.

## Erreferentziak 
## Kanpo loturak 
* Enpresako fitxa
Enrike Galartza

**Enrike Galartza Etaio**, pilota arloan **Galartza V.a** deituraz ezaguna (Baraibar, Nafarroa Garaia, 1976ko maiatzaren 15a) esku huskako pilotari profesional ohia da. Aurrelari jokatzen zuen, Aspe enpresarekin. Estatistika ofizialek diotenez, 1,84 metro luze da, eta 84&nbsp;kg pisatzen zuen profesionala zenean. Estreinako partida 1998ko martxoaren 22an jokatu zuen, Lekunberriko (Nafarroa Garaia) pilotalekuan, eta 2010ean erretiratu zen profesionaletatik. Lortutako garaipen nabarmenena 2004ko bigarren mailako buruz buruko txapela du. Dohain handiko jokalaria, teknika bikainekoa, ez zuen beregandik espero zena eman, eta lehen mailako txapelketa nagusietan ez zuen lorpen aipagarririk egin.

## Kirol lorpenak 
* 2004ko Bigarren Mailako Esku Huskako Buruz Buruko Pilota Txapelketa:

## Erreferentziak
Aitor Elkoro

**Aitor Elkoro Sarasua**, pilota munduan **Elkoro** deituraz ezaguna (Elgeta, Gipuzkoa, 1967ko abuztuaren 7a) esku huskako pilotari profesional ohia da. Atzelari sendoa izan zen, ezker bikainekoa. Lehendabiziko partidu profesionala 1992ko urriaren 5ean jokatu zuen, Gernikako Santanape pilotalekuan, Asegarce enpresarekin. 1998an Aspe enpresa sortu berriak fitxatu zuen. 2007ko abenduan erretiratu zen.

## Garaipen zerrenda 
* 1997ko Buruz Buruko bigarrena.
* 1998ko Binakako bigarrena.
* 1999ko Binakako txapelduna (Asperen txapelketa).
* 1999ko Buruz Buruko bigarrena (Asperen txapelketa).

### Buruz buruko txapelketa nagusiko finalak 
(1) 1999an bi txapelketa jokatu ziren, Aspe eta Asegarce enpresak ados jarri ez zirelako.

### Binakako txapelketa nagusiko finalak 
(1) 1999an bi txapelketa jokatu ziren, Aspe eta Asegarce enpresak ados jarri ez zirelako.

## Erreferentziak 
## Kanpo loturak 
*  Enpresako fitxa
Patxi Eugi

**Patxi Eugi Cabodevilla**, pilota arloan **Eugi** deituraz ezaguna (Agoitz, Nafarroa Garaia, 1971ko azaroaren 3a) esku huskako pilotari profesional ohia da. Aurrelari aritzen zen, Aspe enpresarekin. Lehendabiziko partida 1991ko uztailaren 5ean jokatu zuen, Iruñeko Labrit pilotalekuan. Txapelketa nagusietan sei titulu irabazi zituen: buruz burukoan 1996koa, 1999koa eta 2000koa; eta lau eta erdikoan 1992koa, 1994koa eta 2000koa. Julian Retegi handiaren ondorengo urteetan, esku huskako pilotari nagusia izan zen, Ruben Belokirekin batera. Erretiratuz geroztik, beste hainbat pilotariren botilero dabil, Juan Martinez de Irujorekin esate baterako.

Kubako mundu txapelketan, 1990ean, urrezko domina jaso zuen Azkaraterekin batera, binakakoan. Profesional gisa 1991n hasi zenez, ezin izan zuen 1992ko Bartzelonako Olinpiar Jokoetan parte hartu, nahiz eta faboritoetakoa izan.

Lehenengo txapela berehala eskuratu zuen, 1991ko lau eta erdikoan. Patxi Eugiren sasoirik hoberena 1996 eta 2001 bitartean etorri zen, tarte horretako final guztietan (1997ko Arretxe eta Elkororen artekoan izan ezik) aritu baitzen, eta 1996koa, 1999koa eta 2000koa irabazi baitzituen.

2008ko abuztuaren 10ean azken partida jokatu zuen profesional gisa. Bere herriko frontoia, Agoitz, aukeratu zuen erretiroa hartzeko. Lasa III.a lagun zuela, Martinez de Irujo eta Nalda III.aren aurka jokatu zuen, eta 20-22 galdu.

2011n Garfe enpresarekin itzuli zen pilotalekuetara.

## Kirol lorpenak 
* Buruz buruko txapelduna: 1996, 1999 eta 2000.
** Buruz buruko txapeldunordea: 1998 eta 2001.
* Lau eta erdiko txapelduna: 1991
* Nafarroako lau eta erdiko txapelduna: 2000
** Nafarroako lau eta erdiko txapeldunordea: 2002

; Banakako finalak

## Erreferentziak 
## Kanpo loturak 
Patxi Eugiren fitxa, Aspe enpresaren webgunean.
Bixente Lizarazu

**Bixente Lizaratzu** (Donibane Lohizune, Lapurdi, 1969ko abenduaren 9a - ) futbolari ohia da, ezkerreko atzelaria hain zuzen ere. Hendaiako semea, herriko futbol zelaiari haren izena jarri zioten.

Lizarazu hainbat taldetan aritu da. Bordeleko Girondinsen hasi zen. Haiekin 1996ko UEFA Kopa galdu zuen Bayern Munichen kontra. Hortik Bilboko Athletic Klubera joan zen. ETAren xantaia pairatu zuen, horregatik Athletic uztea erabaki zuen. Hamazazpi partida jokatu ostean, FC Bayern München taldeak erosi zuen. Talde horretan, 69 zenbakia sorbaldan, Alemaniako 6 liga eta 5 kopa irabazi zituen, baita Champions Leaguea zein Nazioarteko Kopa ere.

Frantziako talde nazionalarekin ere arrakastatsua izan da Lizarazu, 1998ko Munduko Futbol Txapelketa nahiz 2000ko Europako Futbol Txapelketa erdietsi baitzituen. Orotara 97 aldiz aritu da *blues*ekin. Bixente Lizarazuk 2006ko apirilaren 30ean jakinarazi zuen futbolean jokatzeari utziko ziola, Zinedine Zidanek baino 4 egun geroago.

*Beltzenia* estadioari bere izena eman zioten. Claire Keim du emazte, eta Tximista izeneko semea eta Uhaina izeneko alaba ditu. Bere anaia Peio Lizarazu surflaria da.

2018ko apirilean berak idatzitako liburua argitaratu zen *Mes prolongations* izenburukoa, Seuil argitaletxearekin (), non kirolak, futbolaren historia, biografia eta euskal erroak jorratzen diren.

## Kirol Ibilbidea 
*2015eko Maiatzak 31n eguneratua. Datu ofizialak.*

## Erreferentziak 
## Kanpo estekak 
* Bixente Lizarazuren bloga
* Fitxa - www.athletic-club.eus
Danbaka

**Danbaka** Goiena Komunikazio Taldeak sortutako Debagoieneko musikari, bakarlari eta taldeei zuzendutako lehiaketa da. Musikariek hiru abesti original aurkeztu behar dute lehiaketan parte hartzeko. Zuzeneko kontzertuen bidez erabakitzen da irabazlea.

2004an abiatu zen lehenengoz, bi urtetik behin lehiaketa egiteko asmoa ezarri zen. Beste hiru edizio egin ziren. 2011. urtean laugarren edizioa bukatu eta 12 urteko etenaldia izan zuen lehiaketak. 2022an Bergarako Udalaren laguntzarekin bostgarren edizioa antolatu zen. Finala 2023ko urtarrilaren 13an izan zen.

## Edizioak 
### 2004 
Debagoieneko Musika Lehiaketa antolatu zuten Goiena multimedia enpresak eta Espaloia Kafe Antzokiak 2004an lehen aldiz. Bertan Debagoieneko pop, rock, punk, hard-core, hip-hop, elektronika, jazz, folk, hau da, estilo askotariko talde edo bakarlariek hartzen dute parte.

Debagoieneko 43 taldek eman zuten izena lehiaketan eta epaimahaiak aukeratutako 20k parte hartu zuten Espaloia antzokiko zuzenekoetan eta epaimahaiko kideek hiru finalista aukeratu zituzten; Potemkin (Oñati), Sharon Stoner (Oñati) eta Muted (Arrasate-Abadiño). Sharon Stoner izan zen garaile.

### 2006 
Lehiaketaren II. ediziorako 19 talde sailkatu ziren. Epaimahaiak Aby-Kem (Bergara), Malenkonia (Oñati) eta Belceblues (Bergara) taldeak aukeratu zituen finalerako eta lehenegoek (Aby-Kem) irabazi zuten saria (CD bat grabatzea). Ikusleen saria Drakesek eraman zuen eta bakarlari onenarena Jim TNTek.

### 2009 
Lehiaketaren III. edizioan hiru taldek jokatu zuten finala; Adi Holden (Bergara), The Wet Band (Mutriku) eta Norman (Ondarroa). The Wet Band izan zen txapelduna.

### 2010-11 
2010 udazkenean abiatu zen lehiaketa eta 2011ko urtarrilean izan zen finala. 19 talde partehartzaileetatik Xarma (Ondarroa), Desprezio eta Lord Witch (Bergara) izan ziren finalean. Irabazlea Xarma taldea izan zen.

### 2022-23 
Hamarkada bat lehiaketarik antolatu gabe pasa ondoren Danbaka berri bat antolatzea erabaki zen 2022. urteko udazkenerako. Bosgarren edizio horretan 20 musika proposamenek –bakarlari zein taldek– hartu zuten parte lehiaketan. Kontzertuak, Bergarako Seminarixoa aretoan izan ziren, 2022ko urritik abendura bitartean. 2023ko urtarrilean izan zen finala eta Aiert Alberdi (Oñati), Arragoa (Bergara) eta  The Clayton (Aramaio) izan ziren finalean. The Clayton izan zen irabazlea eta publikoaren saria Aiert Alberdi bakarlariak jaso zuen.

### 2024-25 
Bi urteren ostean berriz ere Bergarako Seminarixoan izan zen txapelketa. Finala 2025eko urtarrilean izan zen: Del Val, Rebel Noise eta Malko taldeen artean. Oñatiko Malkok irabazi zuen. Publikoaren saria K-Pok jaso zuen eta Danbaka Ekinez Saria, aldiz, 721 Gogor Gabiltza taldeak.

## Palmaresa 
## Erreferentziak 
## Kanpo estekak 
* Danbaka webgune ofiziala.
* Danbaka Twitter kontua.
Xabier Galartza

**Xabier Galartza Bartzena**, pilota arloan **Galartza VI.a** deituraz ezaguna, (Lemoa, Bizkaia, 1980ko urtarrilaren 4a) esku huskako pilotari profesional ohia da. Atzelari aritzen zen, Aspe enpresarekin. 1,86 metro luze da, eta 84 kilo pisatzen zuen. Profesionaletako estreinako partida 2000ko uztailaren 17an jokatu zuen, Barakaldoko pilotalekuan; azkena, berriz, 2010eko abuztuaren 13an, Zarauzko Aritzbatalde pilotalekuan.

Lehen mailan emaitza nabarmenik ez zuen lortu; bigarren mailan, berriz, hiru final jokatu zituen: bi aldiz buruz burukoa (2005 eta 2007) eta behin binakakoa.

## Erreferentziak 
## Kanpo estekak 
Enpresako fitxa
Espainiako Alderdi Komunista (berrosatua)

**Espainiako Alderdi Komunista (berrosatua)** —gaztelaniaz *Partido Comunista de España-reconstituido*, **PCE (r)**— Espainiako alderdi politiko marxista-leninista bat da. Bere buruzagi historikoa egun Espainian espetxeraturik dagoen Manuel Pérez Martínez *Camarada Arenas* da. Gaur egun alderdi ilegala da Espainian, eta hainbat kide ditu espetxean. Hego Euskal Herrian ere egiturak ditu (Gasteizen eta Bizkaiko Ezkerraldean izan du historikoki presentzia); 1981ean Kepa Crespo PCE (r)-ko euskal presoak bizia galdu zuen gose greban.

Bere adierazpen organoak *Resistencia* eta *Antorcha* dira.

## Historia 
1968an Espainiako Alderdi Komunistatik (PCE) ateratako militante batzuek OMLE erakundea (Espainiako Marxista-Leninisten Erakundea) sortu zuten, PCEren *nazio adiskidetze* politikarekin bat ez zetozelako. Era berean, garai hartan Sobietar Batasuneko ildoa *errebisionistatzat* jo zuten. 1975ean PCE (r)-ren Sortze Kongresua burutu zuten.

PCE (r) alderdiak ez du inoiz bere burua legeztatu, Espainiako erregimena "faxista" bezala definitzen duelako. PCE(r)-ko 3.000 bat kide atxilotu dituzte 1975etik, askotan GRAPOrekin zerikusia izatearen akusaziopean. Bere militante batzuk, era berean, indar polizialek hil zituzten, Juan Carlos Delgado de Codes eta Francisco Javier Eizagirre, esaterako. 2003ko apirilean Espainiako Auzitegi Nazionalak PCE(r)-ren jarduera bertan behera utzi zuen. Alderdien Legea erabiliz, GRAPOrekin batera *erakunde terrorista* bera osatzen zuela baieztatu zuen (*GRAPO-PCE(r)* delakoa).

## Ideologia 
Bere helburua Espainian herri errepublika bat ezartzea da, bertan kapitalismoa gainditu, sozialismoari bideak ireki eta gizarte komunista eraiki ahal izateko. Honekin batera, Kanariar irlen independentzia eta Zeuta nahiz Melillak Marokorekin bat egitea (koloniatzat jotzen dituelako), eta Katalunia, Galizia eta Euskal Herriaren autodeterminazio eskubidea aldarrikatzen du.

## Kanpo estekak 
* PCE (r)-ren webgunea (itxita)
* PCE (r)-ko presoei buruzko albisteak
Mocedá d'Izquierda Asturiana

**Mocedá d´Izquierda Asturiana** (mias>>, Asturiar Ezkertiar Gazteria) Izquierda Asturiana alderdiarekin lotutako gazte erakundea da. Bere ardatz ideologikoak gizarte-justizia, Asturiasen burujabetza, ekologismoa eta asturiar kulturaren defentsa dira.

Azken urteotan, batez ere 2005eko hasieratik, mias>>-en militantzia eta ekintzak goraka doaz. Hazkunde honetan nabarmentzekoa da erakundearen I Batzar Orokorra, 2006ko urtarrilaren 29an eginda, non Nazio Zuzendaritza hautatu eta hortik aurrera jarraitu beharreko irizpide politikoak finkatu ziren.

Hazkunde hori hasi zenetik, mias>> manifestazio eta kontzentrazioetan parte hartzen dabil (asturieraren ofizialtasunaren alde, sexu berdintasunaren alde, zezenketen kontra, Israelen Libanoko inbasioaren kontra...), eta hilabetero ekintzak eta adierazpenak biltzen dituen aldizkari bat kaleratzen dute (Na Cai>>, "kalean").

## Kanpo estekak
Plan (argipena)

**Plan** izenak adiera hauek ditu:

* Egitasmo baten zehaztapena edo horretarako egin beharreko lanen zerrenda. Horren inguruko kontzeptuak dira:
** plangintza edo helburuak planteatu eta horietarako jarraitu beharreko politika eta programak osatzen dituen kudeaketa-metodologia;
** hirigintza plana;
** ekonomia planifikatu bat zuzentzen duen egitasmoa, adibidez garapen-plana;
* Herri izena:
** Plan herria, Huesca probintzian.
Maulets

[thumb|260px|Maulets-en murala [Argentonan.]]

**Maulets** Kataluniako gazte erakunde ezkertiar bat izan zen. Bere helburua Herrialde Katalan ekologiko, ez patriarkal eta klaserik gabekoen independentzia eta birbatzea zen. Maulets-ek *"zapalkuntza eta zanpakuntza sistema eta modu guztiak (ekonomiko, militar, patriarkal zein ekologikoa)"* arbuiatzen zituzten, eta MCAN (''Moviment Català d'Alliberament Nacional*, Nazio Askapenerako Katalan Mugimendua) barruko erakundea ziren.

*"Maulet"* izena (*"maula"*-ren txikigarria, gizarte klase baxuko pertsona edo menpekotasun egoeran dagoena) Austriako Karlos Artxidukearen aldekoei Valentziako Erresuman, ematen zitzaien ezizen satirikotik dator, paradoxikoki ideologia erabat ezberdina bazeukaten ere.

Maulets 1988an sortu zen eta oso arin bihurtu ziren MDT-PSANeko (Lurraren Defentsa Mugimendua-Askapen Nazionalerako Alderdi Sozialista) gazteria. 1989an Catalunya Lliure-ko gazte adarra bihurtu ziren. Proeiktu estrategiko biren talkaren ondoren (Unitat Popular eta Front Patriòtic), 1995ean erakundeko kide askok *Plataforma per la Unitat d´Acció* (Ekintza Batasunerako Plataforma) taldearen sorreran parte hartu zuten. 1998n Mauets JIR-ekin (*Joventuts Independentistes Revolucionàries*, Gazteria Independentista Iraultzaileak) bat egin zuen (MDT-IPC-rekin lotuak zirenak), *"Maulets, el jovent independentista revolucionari"'' sortzeko.

Azken Nazio Asanbladaz geroztik euren estrategia Ezker Independentistaren berreraikuntzaren alde egitea eta lurraldea defendatzea izan ziren.

2011n Katalan Herrietako hogeita hamar bat eskualdetan antolatuak zeuden.

2012ko ekainaren 30etik uztailaren 1a artean Arran gazte erakunde berriaren Batzar Nazional Konstituziogilea gertatu zen, zeinean Maulets eta CAJEIk (Coordinadora de Joves de l'Esquerra Independentista) bat egin zuten. Horrela, 24 urte eta gero, Maulets erakundea desagertu egin zen.

## Kanpo estekak 
* Maulets-en webgunea
Sare monitorizazio

**Sare monitorizazioa** informatika arloan konputagailu-sare baten jarraipena eta kontrola da.

## Monitorizazioaren eginkizunak 
Sistema bi berdinak ez daudelako, arazoak aurreikusteko sistemaren jarraipena eta kontrola gomendagarria dugu. Monitorizazio plan baten eginkizunak dira:

:* Zerbitzariaren lan-karga ikuskatzea
:* Disko finkoaren erabilpena kontrolatu eta ikuskatu
:* Sare-baliabideak egiaztatu eta doitu
:* Erabiltzaile profilen eta estazioen kontrola eta kudeaketa
:* Datu-baseen eta zerbitzarian dagoen softwareren mantenua
:* Segurtasun kopiak sarri egitea
:* Sare gertaerak ikuskatzea
:* Sare arazoak konpontzea

Hurrengo puntutan zertan datzan ekintzen monitorizazioa, ikuskatzea, eta arazoak konpontzea ikus ditzagun.

## Sare ekintzen monitorizazioa 
Sare-administratzaile taldeak, sare-ekintzen jarraipena egin behar du, funtzionamendu akatsak aurkitzeko eta zuzentzeko. Jarraipena egiteko ekintzak honako hauek ditugu:

:* Zerbitzari eta estazioen arteko konexioak ikuskatu
:* Zerbitzaria ikuskatzea. Zerbitzariaren ezaugarriak hobetzeko prozedura multzo bat da.
:* LAN konexioak ikuskatu: Sare-konexioak jarraitu, sare-txartelen errendimendua begiratu...hijoputa el ke lo lea
:* Router-en jarraipena: Router-en errendimendua ikuskatu

## Sistema gertaeren monitorizazioa 
Erregistroak eta transakzioak aztertzea, eta informazioaren konfidentzialtasunaren segurtasuna ondo egin diren ikusteko, izango da ikuskatzeari (monitorizazioa) esparru honetan emango diogun esanahia.

Sare-auditoriak sare-transakzioak ikuskatzea ahalbidetzen ditu.( transakzio: zerbitzarietan dagoen informazioa aldatzen duen akzioa).
Auditoreak sare gertaeren eta ekintzen jarraipena egin behar ditu, baina ez du baimenik izan behar auditoriatik kanpoko fitxategiak aldatzeko, sare-administratzaileak ez badizkio ematen.claro que si estoy de acuerdo con el lector de el gara tontolabas subnormales perdidos os ganais la bida cambiando la wikipedia asi que sois los raritos

## Ikus, gainera 
* Sniffing
* Spoofing
* Birus
* Router
* Switch
* Segurtasun informatiko
* Troiako zaldi

## Kanpo estekak
Florentzio Axpe

**Florentzio Axpe Bustindui** (Soraluze, Gipuzkoa, 1871ko azaroaren 7a – Beasain, Gipuzkoa, 1957ko apirilaren 17a) euskal apaiza izan zen.

Haurtzaroko ikastaroak jaioterrian egin zituen, lanbide eskolara aldatu eta handik apaizgaitegira joan zen apaiz ikasketak egitera.

Errioxa, Zarautz eta Deban egin zituen apaiz lanak.

1898an 27 urte zituela apaiztu eta Beasaina izendatu zuten. 1924ko otsailaren 5ean Beasaingo erretore-kargua hartu zuen, egun bertan plazako eskola berriak eta Udaletxe berria inauguratu zituelarik. Mateo Muxika Urrestarazu Doktoreak, Iruñeko Apezpiku izendatu berriak, bedeinkatu zituen.

1948ko martxoaren 28an, Beasainen apaiztu zeneko urrezko ezteiak ospatu zituenean, Udalak herriko Semeorde izendatu zuen aho batez.

Gaitz neketsu baten ondoren, Beasainen hil zen 1957ko apirilaren 17an (Asteazken Santu egunez). "Ordu oneko" hamabi meza emanez hileta nagusia ospatu ostean, eta segizioak eliz-eta herri-agintariak agurtu eta gero, gorpua Debako hilerrira eraman zuten, eta han familiaren hilobian ehortzi zuten.

Historia zen haren zaletasunetako bat, bere oroimenean era guztietako gertaeren hainbat eta hainbat data gordetzen baitzituen. Gazte-gaztetan marrazketa ikasi zuen, eta ia bizitza osoan zehar marraztu zuen. Artista bikaina zen lumatxoz marrazten, eta oso gogokoa zuen, eskopeta-baskuletan ikusi ohi diren miniaturazko ehiza-marrazkiak Txinako tintaz egitea. Urte askotan, azterketa garaian, bere jaioterrira joan ohi zen ikasgai honetako azterketen epaimahaikide.
Joane Somarriba

**Joane Somarriba Arrola** (Gernika, Bizkaia, 1972ko abuztuaren 11 - ) euskal txirrindulari profesional ohia. Emakumezkoen txirrindularitzako zirkuitoetan nabarmendu zen lehen emakume euskalduna. Bi Giro eta hiru Tour irabazi ditu eta 2004ko Atenasko Olinpiar Jokoetan parte hartu zuen.

## Bizitza 
Gernikan jaio zen eta Sopelan hazi. Lau ahizpa ditu, bera bigarrena delarik. Bere familian txikitatik ezagutu zuen ziklismoa, kirolariz inguratuta hazi baitzen eta haren aitak, marinela ogibidez, osabak eta ahizpa zaharrenak urteak eman baitzituzten txirrindularitzan. 8 urterekin hasi zen txirrindularitzan. 1991n hernia diskal baten ondorioz 18 hilabetez errepideetatik kanpo igon zen. Medikuek txirrindularitza uzteko gomendatu bazioten ere, Somarribak aurrera egin zuen. Bere karrera garatzeko 1999an Italiara joan zen eta profesional gisa Alfa Lum taldearekin fitxatu eta garaipenak eskuratzen hasi zen, egun oso txirrindulari gutxik lortu duena.

Bere lorpen nagusien artean hauek: Emakumezkoen Frantziako Tourra irabazten lehenengo euskalduna izan da, eta guztira hiru aldiz lortu du (2000, 2001 eta 2003). Milurteko lehen Frantziako Tourrean, 2001ean, lehen zenbakia zeraman dortsala eraman zuen eta bere ohorean Bilbon hasi zen lehen etapa. Edizio horretan Tourra berriro irabazi zuenean podium-era ikurriñarekin igo zen eta hedabideek hedatu zuten irudia mundu osora zabaldu zen.

## Palmaresa 
## Sailkapen orokorra Itzuli Handietan 
## Erreferentziak 
## Ikus, gainera 
* Txirrindularitza

## Kanpo estekak 
* 
* Joane Somarribaren webgunea
* Joane Somarribari elkarrizketa (Radio Euskadi, 2016)
* Elkarrizketa: Barruan daramat ziklismoa, eta oso polita da sentipen zaharrak berritzea Berria, 2023.06.17
Herritarren Zerrenda

**Herritarren Zerrenda** (HZ) 2004ko Europako Legebiltzarrerako hauteskundeetara aurkeztutako Euskal Herriko hautesle-plataforma izan zen. Hauteskunde hauek Europa osoan batera egiten dira, eta Estatu bakoitza hautes-barruti bakarra da. Horrengatik HZk zerrenda bana aurkeztu zuen Hegoaldean eta Iparraldean.

HZ ezker abertzalea bildu nahi zuen zerrenda izan zen, baina Espainiako estatuan Auzitegi Gorenak legez kanpo utzi zuen (2003an AuBrekin egin bezala), legez kanpo utzitako Batasuna alderdiarekin ikusten zuten loturarengatik.

Iparraldean HZren zerrenda arazo barik aurkeztu zen, bertan Batasuna legezkoa izanik legez kanpo uzteko arrazoirik ez zegoelako.

Hegoaldean HZk bazuen aukera legebiltzarkide bat bat lortzeko, aurreko hauteskundeetan HBk eta EHk lortu baitzuten. Iparraldean ez zirudien aukera hori zegoenik, bertan Ezker Abertzaleak ez duelako hainbesteko indarrik eta Iparraldeak Frantziako estatuan daukan garrantzi demografiko urriagatik.

Legez kanpo uztearen ondorioz, HZk baliogabeko boza ematera deitu zuen, Iparraldeko boto-txartelak erabiliz. Hauteskundeak izan eta gero, HZ desegin zen.

## Kanpo estekak
Branka (politika)

**Branka** Espainiako Alderdien Legea onartu ondoren Hondarribian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, eta Espainiako Audientzia Nazionalak legez kanpo utzi ez zuen plataformetako bat izan zen. Guztira 1.359 pertsonek bozkatu zuten (botoen %15,62) eta hiru zinegotzi lortu zituen, Miren Legorburu, Haritz Zubelzu eta Julen Goikoetxea. Dena den, alkatetza EAJ-EA koalizioak lortu zuen hamaika zinegotzi lortu eta gero.

## Ikus, gainera 
* Espainiako Alderdien Legea

## Kanpo estekak
Izquierda Asturiana

**Izquierda Asturiana** (**IAS**, euskaraz *Asturiar Ezkerra*) Asturiaseko alderdi abertzale, ezkertiar eta ekologista da.

1992an sortu zen, Unidá Nacionalista Asturianako hainbat kide azken alderdi honetatik irten eta gero, zuzendaritzaren irizpideekin bat ez zetozelako. *"I Alcuentru Nacional"*-ean (I. Topaketa Nazionala), 1994ko abendutik 1995eko urtarrila bitartean, alderdia gauzatzeko eta oinarri ideologikoak finkatzeko lehen urratsak egin ziren. Orain arte ez dute ordezkapenik izan Asturiaseko Legebiltzarrean.

Bere xedeak asturieraren defentsa (2004ko ekainetik Conceyu Abiertu pola Oficialidá kontseiluko kidea da) eta ezkerreko politika erabat asturiarra egitea dira, inongo beste alderdiren eraginik gabe.

Europako Legebiltzarrerako 2004ko hauteskundeetan Andecha Astur taldearekin negoziatu zuten batera aurkezteko, baina ez zuten lortu eta bakarrik joan ziren.

Bere gazte erakundea Mocedá d'Izquierda Asturiana da (mias>>).

## Kanpo estekak 
* Alderdiaren webgunea
* Mocedá d'Izquierda Asturiana
Zuzen ebakitzaile

thumb|200px|Zirkunferentzia baten zuzen ebakitzailea.
Geometrian, **zuzen ebakitzailea** (edo **ebakitzailea**, besterik gabe) kurba bat punturen batean ebakitzen duen lerro zuzena da. Ebakitzaileak bi puntutan ebakitzen badu kurba, Bi puntuen arteko zuzenkia kurbaren korda bat da. Bi puntu hauek hurbiltzen doazen heinean, distantzia zerora jotzean, zuzenak puntu bakarrean ukitzen du kurba eta zuzen tangentea deritzo.

Eskumako grafikoa ikusirik eta aukeratutako bi puntuei A eta B deitzen badiegu hurrengo adierazpena lortzen da zuzen ebakitzailea definitzeko:

y=\frac{y_A-y_B}{x_A-x_B}x+\frac{x_Ay_B-x_By_A}{x_A-x_B}

## Kanpo estekak
Joan Iturralde

**Juan Jose Usabiaga Irazustabarrena** (Beasain, Gipuzkoa, 1897ko maiatzaren 20a – Sara, Lapurdi, 1981eko azaroaren 1a) euskal apaiz bat izan zen. **Joan Iturralde** ezizena jarri zion bere buruari, haurtzaroan oso gogoko zuen jaiotetxeko jabetzetako batetik hartu zuen ezizen hori. 

Beasaingo Altamira baserrian jaio zen. Lehen mailako ikasketak Loinazko San Martin ikastetxean egin zituen.

Beasainen plaza batek bere izena darama.

## Apaiz ikasketak 
11 urte zituela apaizgoa ikastera joan zen Tolosako Sakramendiarretara, jaio zen auzoko Zunzunegi baserriko bere lagun Martin Oiarbiderekin.

Apaiztu ondoren, Filosofia eta Teologian doktoratua egin zuen Erromako Aingeru Unibertsitatean, "suma cum laude" kalifikazioa erdietsiz. Ondoren irakaskuntza lanetan ihardun zuen bere ordenaren hainbat egoitzetan, Frantzian, Argentinan eta Tolosan.

## Gerra zibila 
Azken egoitza honetan harrapatu zuen 1936ko altxamendu militarrak, eta ebanjelioa armen indarrez ez, baizik eta zuzentasunean oinarriturik irakatsi behar zela defenditzeagatik, preso hartu eta Ondarretako kartzelara eraman zuten 1937ko maiatzaren 16an; han, beste apaiz batzuekin, inkomunikaturik egon zen egoera jasangaitzean. Egun batez, askapena sinarazi zioten, autoan mugaraino eraman eta Frantziako lurraldean utzi zuten, "Orain ahal duzuna egin ezazu" esanez. Etxera itzuli ezkero hilko zutenaren mehatxua egin zioten.

Orduan erabaki zuen bere lagunei kartzelan emandako hitza betetzea: alegia, Francoren gurutzadaren katolikotasunari buruzko egia munduari azaltzea. Lekukotasunak eta agiriak biltzen hasi zen, apaiz-lanak eginez aldi berean abade gisa, Josse izeneko Frantziako herri txiki batean, Bigarren Mundu Gerra garaian. 

## Gerra zibilaren ondoren 
Gerra amaitu ondoren, kontsulatuaren bidez pasaportea eskuratu eta Espainiara sartu ahal izan zen, ordutik hamaika bidaldi eginez Frantziako egoitzatik Espainiako hainbat leku ezberdinetara, agiri ugari bilduz. Horrela ‘’El Catolicismo y la Cruzada de Franco’’ (Katolikotasuna eta Francoren gurutzada) izeneko lana bukatu ahal izan zuen, hiru tomotan.

1978ko berrargitalpenean bi tomotan argitaratu zen, *La guerra de Franco, los Vascos y la Iglesia* (Gerra, Franco, euskaldunak eta eliza) izenburuaz.

Obra hori Frantzian argitaratu zen, beharrezkoak ziren eliz--baimenenekin, berrogeita hamarreko hamarkadan, ‘’Editorial Egi Indarra - Caiga quien caiga’’ argitaletxearen ardurapean. Kontrabandistek sartu zuten Espainian, gero ezkutuan bana zezaten.

Juan Iturralderen benetako nortasuna jakin zuenean mugaz honantz etortzeari utzi eta bere Frantziako egoitzan gelditu behar izan zuen, Espainian askatasun demokratikoak ezarri ziren arte.

Berak egindako beste lan bat ere argitaratu zen frantsesez, ''Jésus qu'est-il'' (Nor da Jesus) izenburua zuena.

Jaioterrira itzuli zenean, omenaldi beroa eskaini zion Beasaingo herriak, parrokian elkar-meza nagusia eta Usurbe antzokian ekitaldi akademiko-kulturala ospatuz, horietara apaiz ugari eta euskal politika eta kultur alorreko pertsona ospetsu asko etorri ziren.

84 urte zituela hil zen Lapurdiko Sara herrian 1981eko azaroaren 1ean.

## Erreferentziak
Sainte-Chapelle

**Sainte-Chapelle** () Parisko tenplu katoliko bat da, gotikoaren gailurtzat jotzen dena. *Île de la Cité* uhartean dago, Justizia Jauregiaren eraikinen multzoan, 1. barrutian. Pierre Montreuilekoak eraiki ei zuen, Luis IX.a Frantziakoaren aginduz, 1242 eta 1248 bitartean.

## Historia 
1239an Luisek berak Bizantzioko enperadore Baudoin II.ari erosi zion Jesusek eraman ei zuen arantza-koroa, baita Gurutze Santuaren ezpal-zatia ere, garai hartako 135.000 libera ordainduta. Kapera Santua eraikitze–lanen ordaina txikiagoa izan zen horren aldean: 40.000 libera. Asmo politikoa zerabilen erregek: erlikiak eskuratuta, bere koroatzea antzeztu nahi zuen, Jesusen martirioaren ezaugarriaz eder apainduta.

## Ezaugarriak 
Beirateek 600m²ko azalera betetzen dute eta gaur egun leiho horietako heren bi jatorrizkoak dira. Kolore gorri eta urdinak dira nagusi, eta kontakizun dute Bibliak azaldutako gizakiaren historia, hasi Kreazioan, eta Jesukristoren gurutziltzatzean amaituz. Ezkerretik eskuinera eta goitik behera irakurri behar dira leiho horiek.

Beirateak erabiltzea antzinatik datorren baliabide arkitektonikoa da, probatua baitzen dagoeneko Egipton eta Erroma klasikoan. Nolanahi den ere, gotikoak ikusgarri bihurtu zituen, eraikuntzek altueran nabarmen egin baitzuten. Orduko pentsalariek luze idatzi zuten Argiaren zer-nolakoaz, eta, zalantza barik, aurrerapen teknikoen harira jardun zuten, izan ez balira hutsal begitanduko baitzitzaizkigun azalpen horiek.

## Irudiak 

Image:Sainte Chapelle - Rosace.jpg|Kaperako arrosa.
Image:Sainte Chapelle - Details Vitrail Mur Sud.jpg|Beirate bateko xehetasuna.
Image:Sainte Chapelle - Detail Sculpture Mur Nord.jpg|Eskultura.
Image:Saintechapelle8f.jpg|Barnea.
Image:Saintechapelle7b.jpg|Barnea.
Image:SaintLouisSainteChapelle.jpg|Luis IX.aren estatua
Image:SteChapelle von N.JPG|Kanpoaldea
Image:Szensapel.jpg|Fatxada

## Informazio praktikoa 
* Helbidea: 8, boulevard du Palais, 75001
* Ordutegia:
** 9:00 - 17:00 urritik martxora
** 9:00 - 19:00 apiriletik irailera
* Geltokiak:
** 15px15px Cité
** 15px15px Saint-Michel

## Kanpo estekak 
* Webgune ofiziala (Monumentu nazionalak)
Partit Occitan

(Okzitaniar Alderdia) Okzitaniako alderdi abertzalea da, Tolosa Okzitaniakoan sortua 1987n. Bertan bildu ziren militante politiko isolatuak, 1986ko eskualde-hauteskundeetara aurkeztutako hautagaiak ("Union Occitana" eta "Per las regionalas, los Regionalistas" zerrendetakoak) eta bestelako mugimendu okzitanistak ere (Volèm Viure al País, País Nòstre).

## Helburuak 
Alderdi Okzitanoak mugimendu politiko okzitanista sinesgarria sortu nahi du, beste alderdietatik independentea eta Okzitaniaren aitorpena eta autonomia borrokatuko dituena, okzitaniar herriaren kontzientzia astindu nahi du eta, azkenik, okzitaniar afera esparru politikoan kokatu nahi du.
Ez du hautagairik aurkezten hauteskundeetara, herri komuna txikiak kontrolatu arren kontseilu bidez.

## Ekimen politikoa 
Partit Occitan Okzitanian izaten diren hainbat borrokatan dabil: lurraldearen alde, langabeziaren kontra, gehiegizko turistifikazioaren kontra, nuklearren aurka, ondare naturalaren alde... Hizkuntza eta nortasun okzitaniarren alde ere lan egiten dute.
"Régions et Peuples Solidaires" federazioan parte hartzen dute, Estatu frantseseko beste herri eta nazioetako hainbat alderdirekin bat. Europako alderdi nazionalista eta erregionalistak biltzen dituen Europa mailako "Europako Aliantza Askea"n ere parte hartzen du. Harreman estua daukate Berdeekin.

### Antolakuntza 
Herri batzordeak eskualdeko federazioetan biltzen dira. Maila bi hauetako ordezkariak Conselh Nacional del Partit-en (Alderdiaren Kontseilu Nazionala) elkartzen dira. Alderdiaren Kongresuak urte bitan behin Buréu Nacional (zuzendaritza) aukeratzen du. Kongresua alderdikide guztientzat zabalik dago.
Alderdiak "Occitània" izeneko aldizkaria argitaratzen du bi hilabetero.

## Kanpo estekak
Egongune

**Egongunea** espazioko puntu bat da. Puntu horri esker esandako espazioan partikula edo bestelako adigaiak geometrikoki kokatzea dago. Esan beharra dago horretarako erreferentzia-sistema zehaztu behar dela.

Orokorrean, dimentsio anitzetako espazioetan \vec r ikurrarekin izendatzen da eta dimentsio bakarrekoetan x edo aukeratutako dimentsioaren izenarekin (gehienetan minuskulaz).

## Ikus, gainera 
* Abiadura
* Azelerazioa
* Bektore
* Zinematika

## Kanpo-estekak
Sekante

**Sekante** hitzerako hainbat esanahi:

# Zuzen sekantea: Funtzio batek definitutako kurbako bi puntu elkartzen dituen lerro zuzena
# Sekante (trigonometria): Kosinuaren funtzioaren alderantzizkoa: \sec x = \frac {1}{\cos x}
Datu hondar

**Datu hondarrak** datu informatikoak ezabatu ondoren, gailuan horien hondarrak gelditzeko segurtasun-arazoari dagokio. Hainbat gailuk (disko gogorrak, usb memoriak, flash txartelak,..) memorian gordetako datuen ezabaketa modo seguruan egiteko algoritmoa dute. Honek zorizko hainbat berridazketa egiten ditu ezabatu nahi diren datuen gainean. Gailu desberdinekin erabil daiteke eta berridazketa kopuruaren araberako segurtasun maila lortzen da. Bertsio ezberdinak daude, komertzial nahiz dohanekoak, nahiz eta guztia partizio taulan, abiaratze sektorea eta diskaren sektore guztietan idazten duten.

Estatu batuetako segurtasun agentziak (NSA) gutxienez 3 iterazio eskatzen ditu maila ertaineko segurtasun estandarra lortzeko (DoD 5220.22-M ). Lehenengoan batekoak (1) idazten dira, hurrengoan zerokoak (0) eta azkenekoan gobernuak esandako 246 koa. Ala eta guztiz era, hainbat iturburuk 3 iterazio gutxiegian direla diote.

Aipatzekoa da Linux sistema eragileak komando berezi bat duela fitxategien ezabaketa seguruentzako. "Chattr +s " idatziz fitxategia zegoen tokiaren gainean 20 aldiz berridatziko da.

## Ikus, gainera 
* Datuen ezabaketa

## Kanpo estekak
RADIUS

**RADIUS** (ingelesez *Remote Authentication Dial In User Service*) sareko erabiltzaileen autentifikazio, baimentze eta kontrolerako protokolo bat da.

Hasiera batean, RADIUS protokoloa "Livingston Enterprises" Enpresak sortu zuen, bere NAS zerbitzari batzuetan erabiltzeko.

Radius zerbitzarien ohizko erabilierak, haririk gabeko sareen segurtasuna bermatzea eta ISP (Internet Service Provider) enpresen trafikoaren kontrola izan dira. Gaur egun VoIP motako konexioen kontrolerako ere erabili ohi da.

Radius protokoloak UDP 1812 edo 1645 portuak erabiltzen ditu autentifikaziorako eta 1813 edo 1646 kontrolerako.

## Kanpo estekak 
*  FreeRADIUS
Arp spoofing

**Arp spoofing** sare batean, ARP taulak aldatzearen teknika da. Teknika hau sare barneko trafikoa ikusteko erabiltzen da.

Bi ordenagailuen arteko komunikazioa manipulatzeko erabiltzen da, bi ordenagailuen ARP taulak kutsatuz. Ordenagailu bakoitzari, beste ordenagailua hirugarren bat dela esanez egiten da. Hirugarren ordenagailua, ARP paketeak faltsutu egiten ditu. Horrela, lehenengo ordenagailuari, bigarren ordenagailua dela esaten dio, eta alderantziz, bien arteko komunikazioa hautsiz.

## Kanpo estekak
Portsmouth

**Portsmouth** Ingalaterrako hegoaldean dagoen hiria da, Hampshireko konderrikoa eta South East Englandeko eskualdekoa.

Hiriak 200.000 biztanle inguru dauka, baina metropoli-gunean ia 450.000 pertsona bizi dira, Fareham, Portchester, Gosport eta Havant udalerriak kontuan hartuta.

Ozeano Atlantikoaren kostaldean dago kokatuta, Wight uhartearen aurrean. Halaber, Santurtzirekin (Bizkaia, Euskal Herria) lotuta dago ferryaren bidez.

## Klima 

## Kirolak 
Hiriko futbol taldea, Portsmouth F.C., 1898an sortu zuten eta 1939 eta 1950 artean Ingalaterrako Kopa behin eta Liga birritan irabazi zituen.

Taldearen lehenengo urteurrenean, arazo ekonomiko larriak eduki zituzten, baina 2002an errekuperatu eta 7 denboraldi jarraian Premier Leaguen jokatu ahal izan zuten 2010 arte.

## Pertsonaia ezagunak 
* Charles Dickens (1812-1870), idazlea.

## Iruditegia 

Irudi:Old Portsmouth.jpg|Alde zaharra
Irudi:Portsmouth-from-PortsdownHill.jpg|Hiriaren ikuspegia
Irudi:View_of_inside_Anfield_Stadium_from_Anfield_Road_Stand.jpg|Portsmouth F.C. taldearen futbol zelaia
Irudi:Portsmouth 01.jpg|Udaletxea
Irudi:Warrior 1.JPG|HMS Warrior itsasontzia.

## Ikus gainera 
* *Pride of Bilbao*

## Erreferentziak 
## Kanpo estekak 
*  Portsmouth hiriko webgune ofiziala
Esteganografia

**Esteganografia** mezuak ezkutatzeko kriptologia zientziaren atal bat da.

Igorlea eta hartzailea izan ezik beste inork mezua izateaz ez jakitean datza **esteganografiaren** zientzia edo artea; aldiz kriptologian mezua dagoela ez da ezkutatzen baina mezuaren esanahia zifratuta dago. Gehienetan mezuak argazki bat, erosketarako zerrenda, gutun bat, eta abar dirudi.

**Esteganografian** mezuak prozedura arrunten bidez zifratzen dira, gero beste mezu batean ezkutuan sartzeko, mezu esteganografiakoa lortuz. Testu batean letra tamaina, karaktereen arteko tartea, letra mota eta beste ezaugarriak alda daitezke eta bakarrik hartzaileak jakin erabilitako teknika ezkutatutako mezua erauzteko.

Historian zehar erabilitako **esteganografiako** teknikak:

* Tinta ikusezinean idatzitako mezu ezkutuak mezuaren lerro artetan edo zuriuneetan idatzita.
* Makila batean biribildutako gerriko batean idatzi mezua, gero mezua berriz irakurtzeko diametro berdina behar da mezua argitzeko.
* Buru-larruazalean idatzitako mezua, non ilea hasi eta gero ezkutatzen da
* Bigarren Mundu Gerran tintazko puntu txikietan mezu oso bat sartzen zituzten agente sekretuek

## Estegoanalisia 
### Algoritmo estegoanalitikoak 
Algoritmo estegoanalitikoak hainbat modutan katalogatu daitezke, honako hauek nabarmenduz: eskuragarri dagoen informazioaren arabera eta bilatzen den helburuaren arabera.

#### Eskuragarri dagoen informazioaren arabera 
Algoritmo horiek katalogatzeko aukera dago, estegoanalistak mezu argiei eta zifratuei buruz duen informazioaren arabera. Kriptografiaren antzeko teknika da, baina hainbat desberdintasun ditu:

* Chosen stego attack: estegoanalistak azken objektua eta erabilitako algoritmo estenografikoa hautematen ditu.
* Known cover attack: estegoanalistak hasierako objektu eroalea eta azken objektua biltzen ditu.
* Known stego attack: estegoanalistak hasierako objektu eramailea eta azken objektua ezagutzen ditu, erabilitako algoritmoaz gain.
* Stego only attack: estegoanalistak objektu hori bakarrik hautematen du.
* Chosen message attack: estegoanalistak, berak hautatutako mezu baten ondorioz, objektu estu bat sortzen du.
* Known message attack: estegoanalistak objektu estua eta ezkutuko mezua gordetzen ditu, honek ezagutzen duena.

#### Lortu nahi den helburuaren arabera 
Esteganografiaren helburu nagusia informazioa oharkabean transferitzea da, baina litekeena da erasotzaile batek bi asmo desberdin izatea:

* Estegoanalisi pasiboa: ez du aldaketarik egiten estego objektiboan; beraz, aztertu estego objektibo hori, ezkutuko informazioa helarazten duen eta mezu ezkutua, erabilitako gakoa edo biak berreskuratzen dituen zehazteko.
* Estegoanalisi aktiboa: hasierako estego objektiboa aldatzen du, eta, beraz, informazioaren lekualdaketa erreprimitu nahi du, halakorik badago.

## Ikus, gainera 
## Kanpo estekak 
*  UEU-ren kurtsoa: Segurtasuna Aplikazio Informatikoetan 
*  Kriptopolis Webgunea
Batez besteko balioaren teorema

eskuinera|300px|
Kalkuluan, **batez besteko balioaren teorema**k esaten duena zera da: *a*,*b* tartean jarraitua eta definitua eta (*a*,*b*) tartean diferentziagarria den funtzio baten existituko da *c* puntua, zeinetan *c* puntuko zuzen tangentea (*a*,*f(a)*)tik (*b*,*f(b)*)ra doan zuzen sekantearen paraleloa izango baita.

{f(x):   } \left . \begin{matrix} \in \left [ a , b \right ], & \mbox{jarraitua} \\ \in \left ( a , b \right ), & \mbox{diferentziagarria} \end{matrix} \right \} {     \Rightarrow  } \exists {  c  } { \in (a , b) } {  \big  |  } {  } {f(b) - f(a)} = {f ' (c)(b - a)}

Teorema hau Joseph-Louis Lagrangek proposatu zuen. Askotan **Lagrangeren teorema** edo **Bonnet-Lagrangeren teorema** izaten da deitua. Garrantzi handiko teorema da hau, problemak ebazteko balio handirik ez duen arren, beste teorema asko frogatzeko guztiz erabilgarria baita.

## Orokorpena 
Teorema hau, teorema garrantzitsu askorekin gertatzen den bezala, beste baten orokorpena da, Rolleren teoremarena alegia. Teorema horrek esaten duena antzekoa da baina ez berdina. Funtzio batek (goian definitutako tarte batean) bi puntutan balio berdinak baditu bien artean deribatuaren balioa 0 eukiko duen puntu bat, gutxienez, egongo da.

{f(x):   } \left . \begin{matrix} \in \left [ a , b \right ], & \mbox{jarraitua} \\ \in \left ( a , b \right ), & \mbox{diferentziagarria} \\\ f(a) = f(b), & \mbox{betetzen bada} \end{matrix} \right \} {     \Rightarrow  } \exists {  c  } { \in (a , b) } {  \big  |  } {  } f'(c) = 0

## Jatorria 
Lagrangeren Teorema, gainera, Cauchy-ren BBBT-ren (Bataz Besteko Balioen Teorema) kasu konkretu bat da. Teorema honek honela dio:

f(),g() : \begin{cases} [a,b] & \text{jarraitua}\\ (a,b) & \text{deribagarria}\end{cases} \Rightarrow\exists c\in(a,b): (f(b)-f(a))g'(c)=f'(c)(g(b)-g(a))
      (dena \neq0 bada)\Rightarrow\frac{f(b)-f(a)}{g(b)-g(a)}=\frac{f'(c)}{g'(c)}

Teorema hau g(x)=x funtzioari aplikatzearen ondorioa da Lagrangeren teorema.

## Kanpo estekak
Tangente

**Tangente** hitzak hainbat esanahi izan ditzake:

# **Zuzen ukitzaile** edo **zuzen tangentea**: Funtzio batek definitutako kurbako puntu bat ukitzen duen lerro zuzena.
# **Tangente (trigonometria)**: Sinuaren eta kosinuaren arteko zatidura definitzen duen funtzioa.
Hustler

***Hustler*** Estatu Batuetan argitaratzen den aldizkari pornografikoa da. 1974an argitaratu zen lehenengoz, Larry Flynten eskutik. Playboy eta Penthouserekin batera, mota honetako aldizkari salduenetakoa da Estatu Batuetan.

## Kanpo estekak 
*  Hustlerren webgune ofiziala
Monk

**Monk** 2002an AEBetan sorturiko telesaila da. Adrian Monk San Franciscoko detektibe arraro baten abenturak kontatzen ditu.

Andy Breckmanek sortua, 2002an hasi zen emititzen AEBetan eta 2005ean, ETB 2n. Azken atala 2009ko abenduaren 4an emititu zen Ameriketako Estatu Batuetan, zortzi denboraldi eta 125 atalen ostean. ETB 2k azken atala 2010eko otsailaren 24an emititu zuen.

## Protagonista 
Bere garaian San Franciscoko poliziarik onena izan zen Adrian Monk, baina emaztearen hilketaren ondorioz maniatiko hutsa bihurtu da. adibidez, germenei, altuerari, esneari... fobia die eta poliziatik kanporatu dute.

Desordena ikusirik, sendagile pribatu bat kontratatzen du, Sharona Fleming, eta hura haren laguntzaile bihurtzen da. Detektibe pribatu gisan lanean hasten da, adibidez bere nagusi ohiari (Leland Stottlemeyeri) laguntzen. Lan horretan bikaina da eta kasurik arraroenak argitzeko gai da, baina Sharona New Jerseyra joaten denean, berriz laguntza behar du eta Natalie Teeger kontratatzen du. Adrianek nahi duen gauza bakarra polizia gorputzera itzultzea da, baina horretarako desordenak konpondu behar ditu.

## Denboraldiak 
### Lehen denboraldia 
2002ko uztailaren 12tik 2002ko urriaren 18ra arte emititu zen AEBetan. Hamahiru atal izan ziren.

### Bigarren denboraldia 
2003ko ekainaren 20tik 2004ko martxoaren 5era arte emititu zen AEBetan. Hamasei atal izan zituen.

### Hirugarren denboraldia 
2004ko ekainaren 18tik 2005eko martxoaren 4ra arte emititu zen AEBetan. Beste hamasei atal izan zituen.

### Laugarren denboraldia 
2005eko uztailaren 22tik 2006ko martxoaren 17ra arte emititu zen AEBetan. Berriz ere, hamasei atal izan zituen.

### Bosgarren denboraldia 
2006ko uztailaren 7tik 2007ko martxoaren 2ra arte emititu zen AEBetan. Hamasei atal izan zituen.

### Seigarren denboraldia 
2007ko uztailaren 13tik 2008ko otsailaren 22ra arte emititu zen AEBetan. Hamasei atal izan zituen.

### Zazpigarren denboraldia 
2008ko uztailaren 18tik 2009ko otsailaren 20ra arte emititu zen AEBetan. Hamasei atal izan zituen.

### Zortzigarren denboraldia 
2009ko abuztuaren 7tik 2009ko abenduaren 4ra arte emititu zen AEBetan. Hamasei atal izan zituen.

## Kanpo estekak 
*  Telesailaren informazioa Imdb.com webgunean.